**Lőrinc-Kertváros Polgárőr Csoport és Önkéntes Tűzoltó Egyesület**

**Tel.: 0630-555-1866, 0630-494-5905, 06 70 3329658**

**Bankszámlaszám: OTP 11718000-20424497**

[**lkpcs18@gmail.com**](mailto:lkpcs18@gmail.com) **1188 Budapest Határ utca 101/b** [**www.lkpcs.hu**](http://www.lkpcs.hu)

**Jegyzőkönyv**

**Lőrinc-Kertváros Polgárőr Csoport és Önkéntes Tűzoltó Egyesület**

**megtartott közgyűléséről**

A taggyűlés 2016. szeptember 18-án, Budapest XVIII. kerület Kastélydombi általános iskolában került megtartásra.

Székely László elnök 09 óra 15 perckor megnyitja a taggyűlést, üdvözöli a megjelenteket. Megállapítja, hogy a taggyűlésen 15 fő jelent meg, akik teljes szavazati joggal rendelkeznek­. Az egyesület taglétszám 22 fő a megjelent szavazati joggal rendelkezők az összes szavazati joggal (22) rendelkező 68%-a, így a taggyűlés határozatképes.

A tagság 14 igen szavazattal megszavazta jegyzőkönyv vezetőnek Dobos Gábort.

Jegyzőkönyv hitelesítőinek és szavazatszámlálóknak Felvinczi Károlyt és Dobák Norbertet választotta a tagság.

Székely László elnök előterjesztette a következő napirendi pontokat.

I. Napirend előtti felszólalások

II. Tisztségviselők választása

III. Pénzügyi, szakmai beszámoló

III. Egyebek

**I. napirend előtti felszólalások:**

- az Egyesület egyhangúlag elfogadta, hogy Révész Zoltán szolgálatvezető gyakori elfoglaltsága miatt Sárosi Gábor segítsen a szolgálatok szervezésében.

- Csikós Róbert vállalta, hogy a Facebook-on létrehoz egy LKPCS oldalt, amit csak a tagok láthatnak. Ide csak a csoport aktuális információi kerülhetnek fel,

- a PLER kézilabda mérkőzésein 3-4 főt kellene kiállítani. Mindenki nézze meg az időpontokat, és jelezze mindenki, aki tud menni biztosítani. Jelentkezni Sárosi Gábornál kell.

**II. napirendi pont tisztségviselők választása:**

Új Felügyelő bizottsági tagokat választott a polgárőr csoport a tisztségükről korábban lemondott tagok helyett.

A jegyzőkönyv vezetésére Dobos Gábort, a számláló bizottságnak Felvinczi Károlyt és Dobák Norbertet szavazta meg a tagság.

A titkos szavazás után az alábbi tagok kapták meg a szavazatok többségét, akik elvállalták a tisztségeket:

* Felügyelő bizottság tagjai: Csikós Róbert és Kokics Zoltán

**III. napirendi pont: pénzügyi és szakmai beszámoló:**

**Székely László elnök** tájékoztatta a tagságot a csoport pénzügyi helyzetéről.

Elmondta, hogy a csoport jelenlegi rendszámfelismerő teljes rendszert eladnánk egy vidéki polgárőr csoportnak. Ezért kapott pénzt kiegészítve saját forrással vásárolnánk egy könnyebben kezelhető, modernebb rendszert. Jelenleg árajánlatok bekérése folyik.

Az Egyesület le szeretné cserélni a jelenlegi Opel szolgálati gépkocsit. A kiválasztott új gépkocsi egy Suzuki S-Cross 1.4, 120 LE lenne. A XVIII. kerületi Suzuki Hollós kedvező árajánlatot adott (4.990.000 ft), így tőle vásároljuk a gépkocsit. A gépkocsit rbanki kölcsön bevonásával vásároljuk, amire az egyesület pénzügyi fedezete megfelelő.

Elnök urat felkereste az Erzsébet- Bélatelepi Polgárőrség vezetője, aki mivel erősen lecsökkent a tagságuk létszáma, ezért szeretné ha beolvadhatnának egyesületünkbe. Ezügyben a vezetők később egyeztetnek a részleteket illetően.

Az egyesület a korábbi egyenruha gyártó helyett új céggel vette fel a kapcsolatot, és a következő időszakban velük készíttetjük a ruháinkat. A tagság a ruházattal kapcsolatban az alábbiakat szavazta meg:

* a polgárőr szolgálatban a BPSZ és a saját karjelzést kell viselni
* az új póló kék, kereknyakú lesz hasonlóan a társszervek pólójához
* a póló elején 2 db és mindkét karon tépózáras fogadó lesz, a hátán „Polgárőrség XVIII. ÖTE” felirat 2 sorban
* 4 db új kék pólót és 2 db fehér pólót kap mindenki.

**IV. napirendi pont: Egyebek:**

Révész Zoltán véleménye szerint előre kell lépni az új belépők, fiatalabb, kevésbé tapasztalat polgárőrök oktatásában. Vannak fontos, törvényes elvárásai, feladatai szolgálat során a polgárőrnek a szakszerű szolgálat ellátása során. Ezért kéri a tapasztalt kollégákat, hogy segítsenek a fiatalok oktatásában, képzésében.

Székely László a taggyűlést 11 óra 51 perckor lezárja.

Budapest, 2016. 09. 18.

………………………….. ……..………………..

elnök jkv. vezető

………………………………………… ………………………………………

hitelesítő tag hitelesítő tag